**O B A V I J E S T**

**Od 00:01 sati 24.3.2020. primjenjuje se Odluka o zabrani napuštanja mjesta prebivališta i stalnog boravka u RH.**

**Po toj Odluci građanima s prebivalištem na području Dugog otoka, Zverinca i Lavdare, Stožer civilne zaštite Općine Sali izdaje propusnice zbog vitalnih obiteljskih razloga poput pružanja skrbi djeci ili starijim osobama ili kupnje hrane i osnovnih potrepština.**

**Stožer civilne zaštite Općine Sali propusnice može izdati samo osobama koje imaju prijavljeno prebivalište ili stalni boravak na području Općine Sali. Svi ostali propusnice za ovu svrhu trebaju zatražiti od stožera koji djeluje na području općine ili grada u kojem su prijavljeni.**

**Propusnice za koje je nadležan Stožer civilne zaštite Općine Sali izdaju se na temelju zahtjeva predanog putem maila opcina@opcina-sali.hr u kojem se mora izričito navesti da li podnositelj zahtjeva, osobe koje napuštaju ili osobe koje se vraćaju na područje Općine Sali imaju izrečenu mjeru samoizolacije. U zahtjevu se mora navesti svrha putovanja.**

**Na zahtjevu se navode sve osobe (ime, prezime i OIB) koje izlaze ili ulaze na područje Općine Sali, te registracija vozila. Isto tako, obvezno se naznačuje datum odlaska i datum povratka. Podnositelj zahtjeva dužan je navesti telefonski kontakt.**

**Propusnica će se izdavati sukladno podacima navedenim u zahtjevu, vrijedit će samo za osobe navedene na propusnici, a o istim podacima bit će obaviješten MUP i epidemiološka služba.**

**Po povratku u Općinu Sali, sve osobe dužne su se javiti dežurnom epidemiologu na broj 098 33 27 65.**

**Vrijeme izdavanja propusnica je radnim danom od 8 do 12 sati, a zahtjevi koji pristignu nakon 12 sati bit će izdani sljedeći dan. Skenirana i ovjerena propusnica će se dostaviti mailom na adresu pošiljatelja.**

**Svi oni koji trebaju propusnicu radi obavljanja posla trebaju se obratiti svojim poslodavcima koji je o izdanim propusnicama dužan obavijestiti MUP i Stožer civilne zaštite Općine Sali.**

**Molimo građane da se savjesno i odgovorno pridržavaju protuepidemijskih mjera i da prate službenu mrežnu stranicu Općinu Sali** [**www.opcina-sali.hr**](http://www.opcina-sali.hr) **za sve obavijesti u vezi suzbijanja epidemije koronavirusa COVID-19.**

**STOŽER CIVILNE ZAŠTITE**

**OPĆINE SALI**